text: इस पर प्रतिक्रिया देते हुए कंगना ने एक बयान में कहा, ”जब हम एक नोटिस का जवाब देते हैं, हम सारी जानकारी वकील को देते हैं। यह अनुमान लगाना कि इन जानकारियों का इस्तेमाल कानून का उल्लंघन करने के लिए हुआ और अनुमान के आधार पर बयानबाजी करना और एक कलाकार को बदनाम करना अभिषेक त्रिमुखे (डीसीपी, ठाणे) के पक्ष को कमजोर बनाना है।” उन्होंने कहा, ”कोई भी कयास लगाने से पहले अच्छी तरह जांच होनी चाहिए।” गैर-कानूनी तरीके से कॉल डिटेल निकलवाने के मामले में रिजवान सिद्दीकी को पिछले सप्ताह गिरफ्तार किया गया था। इस मामले में अभिनेता नवाजुद्दीन सिद्दीकी का भी नाम सामने आया है। उन पर अपनी पत्नी की कॉल डिटेल निकलवाकर उसकी जासूसी करने का आरोप है।